Irving Saladino

Irving Saladino (født 23. januar 1983 i Colón) er en panamansk friidrettsutøver. Han ble verdensmester i lengehopp i 2007 og olympisk mester i 2008

Under junior-VM 2002 hoppet Saladino 7,30 og ble nummer 10. I det søramerikanske mesterskapet 2003 i Barquisimeto tok han bronse ved å hoppe 7,46. Han deltok under OL 2004 i Athen, der han ble nummer 18 i sin kvalifiseringsgruppe med et hopp på 7,42 (nr. 36 totalt). 

I 2004 passerte han for første gang åttemetersmerket, da han satte ny personlig rekord med 8,12. Året etter hoppet han 8,51 i for mye medvind, og 8,29 med tillatt medvind. Under VM 2005 i Helsingfors ble han nummer 6 med et hopp på 8,20. 

Han tok sin første medalje i et internasjonalt mesterskap da han tok sølv under innendørs-VM 2006 i Moskva. han hoppet 8,29, og ble slått av ghaneseren Ignisious Gaisah med én centimeter. I utendørssesongen 2006 vant han fem av seks IAAF Golden League-stevner og vant verdenscupen sammenlagt.  

I 2007 var han stor favoritt til å ta VM-gullet i Osaka. Han ledet da sjette og siste omgang startet, men Andrew Howe avsluttet med et hopp på 8,47 meter, og passerte Saladino. I konkurransens aller siste lengdehopp presterte så Saladino et hopp på 8,57, og tok Panamas første VM-gull noensinne i friidrett. 

I august 2008 tok Saladino gull i lengde under OL i Beijing. Det var historiens første OL-gull til Panama, og den første medaljen siden Lloyd La Beach tok to bronsemedaljer i sprint i OL 1948 i London. 

Saladino var flaggbærer under åpningen av Sommer-OL i London i 2012.

Bestenoterigner 
 Lengde: 8,73 m (2008)
 Lengde (innendørs) 8,42 m (2008)

Referanser

Eksterne lenker 
 

Panamanske lengdehoppere
Olympiske mestere for Panama
Verdensmestere i friidrett for USA
Deltakere for Panama under Sommer-OL 2004
Friidrettsutøvere under Sommer-OL 2004
Medaljevinnere under Sommer-OL 2008
Deltakere for Panama under Sommer-OL 2008
Friidrettsutøvere under Sommer-OL 2008
Deltakere for Panama under Sommer-OL 2012
Friidrettsutøvere under Sommer-OL 2012
Deltakere for USA under VM i friidrett 2007
Personer fra Colón
Fødsler i 1983
Gullmedaljevinnere for Panama under de sentralamerikanske og karibiske leker